b'\n_START_ARTICLE_\nJohn \xc3\x96sterholm\n_START_PARAGRAPH_\nJohn Emil \xc3\x96sterholm (5. lokakuuta 1882 Tammisaari \xe2\x80\x93 16. marraskuuta 1960 Helsinki) oli poliitikko, joka toimi RKP:n kansanedustajana vuodesta 1919, kunnes sai vapautuksen sairauden takia 15. syyskuuta 1960. H\xc3\xa4nen tilalleen tuli RKP:n Torsten Aminoff. \xc3\x96sterholm osallistui 46 valtiop\xc3\xa4iville ja oli Suomen pitk\xc3\xa4aikaisin kansanedustaja. H\xc3\xa4n sai kouluneuvoksen arvonimen vuonna 1943._NEWLINE_\xc3\x96sterholm oli Helsingin ruotsalaisen ty\xc3\xb6v\xc3\xa4enopiston johtajana vuosina 1923\xe2\x80\x931950. H\xc3\xa4n toimitti pitk\xc3\xa4\xc3\xa4n V\xc3\xa4stra Nyland -lehte\xc3\xa4._NEWLINE_78-vuotiaaksi el\xc3\xa4nyt \xc3\x96sterholm oli presidentin valitsijamiehen\xc3\xa4 vuosina 1925, 1931, 1940, 1943 ja 1950. H\xc3\xa4n osallistui Suomen valtuuskunnan j\xc3\xa4senen\xc3\xa4 Pariisin rauhanneuvotteluihin vuonna 1946.'